Source: http://www.viatavalcii.ro/component/k2/itemlist/date/2017/10/9
Timestamp: 2018-09-22 22:18:09+00:00

Document:
Articole publicate Luni, 09 Octombrie 2017 - Viața Vâlcii - Știrile din Vâlcea
Luni, 09 Octombrie 2017 21:56
Luni, 09 Octombrie 2017 21:55
Luni, 09 Octombrie 2017 21:54
Vineri de dimineaţă n-ar fi crezut nimeni că iarna va intra în oraş în doar câteva ore, atât de depărtată părea. Ştiu că aveam câteva trebuşoare administrative de făcut şi că la un moment dat va trebui să fiu liber ca să mă întâlnesc cu nişte domni scriitori, care veneau de la Bucureşti, treceau puţin prin Râmnic, atât cât să bem o cafea şi apoi ei să îşi urmeze drumul spre Nordul Ţării, spre Oradea, unde aveau întâlnire cu cititorii, urmând ca apoi să coboare la Cluj şi să o cotească pe la mijlocul săptămânii viitoare spre Timişoara. Gabriel Chifu avea la mine un pachet de cărţi, din noua sa carte, un roman despre care s-a scris foarte mult ca despre o carte importantă, pe care urma să le lansăm cândva, când se va arata timpul... Le-a luat cu el spre Transilvania, urmând ca în viitor să facem, totuşi, lansarea asta de care se preocupă deocamdată numai persoana mea şi cea a prietenului Traian Dobrinescu. l Spun asta cu o oarecare tristeţe, pentru că oraş mai snob decât Râmnicul încă n-am văzut, total acultural după opinia mea, care nu-şi doreşte nimic din sfera asta a culturii... l Nu întâmplător am reţinut fotografia asta, făcută de editorul şi scriitorul piteştean Călin Vlase la Oradea. Aveţi în prim plan - după opinia mea - o linie de scriitori de primă mână, aflaţi în plină efervescenţă creatoare de care istoria literaturii române va trebui să ţină cont, îi veţi găsi în manualele de literatură contemporană, despre ceea ce fac ei astăzi vor vorbi profesorii universitari la facultăţile de litere. Ei bine, aşa cum vă spun aici, vineri până veni iarna, ei şi-au luat prânzul la Academia del Gusto din Râmnic, aşa cum fac oamenii obişnuiţi, poate ceva mai plenari în dialogul şi şarjele pe care le-au schimbat între ei: filozoful Sorin Lavric, de la stânga spre dreapta, Daniel Cristea-Enache, Simona Vasilache, Răzvan Voncu şi Gabriel Chifu. l Nu şi-a exprimat nimeni dorinţa, dintre oficialii culturali, adică dintre cei care trăiesc, pe bani publici, din administrarea actului de cultură, de a face o întâlnire cu ei, pentru că, daca ar urmări agenda Uniunii Scriitorilor, ar descoperi că serii întregi de scriitori sunt solicitaţi în diverse locuri din ţară: culmea este că mai ales în Transilvania se fac astfel de oferte, niciodată în oraşul ăsta snob, unde singurul romancier slăvit de autorităţi este semi.... Liviu Popescu, pe care gramatica l-a trădat pentru totdeauna, iar poeţii îmbătrânesc în zdrăngănitul afon al acordeonistului Nicu Cismaru... Îmi aduc aminte că în urmă cu câteva luni bune, puţin înainte de Paşte, i-am adus la Râmnicu Vâlcea pe cei care fac revista România literară, în frunte cu preşedintele Uniunii Scriitorilor, profesorul - de origine vâlceană, în definitiv! - Nicolae Manolescu. Nici un oficial nu a onorat această întâlnire, de unde am tras concluzia că toţi, dar absolut toţi şefii din administraţia politică şi nu numai, a judeţului - spun asta cu tot riscul de a mi-i face pe veci duşmani! - au avut mari adversităţi faţă de literatură, că cititul a fost probabil o corvoadă, lucru care se şi vede cu ochiul liber. l Dar mie îmi place la culme locul ăsta numit Râmnicu Vâlcea, pentru că este teribil de fain să trăieşti bucurii în anonimat, cum mi s-a întâmplat mie vinerea trecută la Academia del Gusto, cu prietenii care nu au nici o pretenţie de laudă, ci doar să comunice cu lumea în care trăiesc. Dacă n-ar fi trebuit să rămân să scriu asta pentru Viaţa Vâlcii intram cu o zi mai devreme în programul FESTLIT de la Cluj; de unde vă transmit astăzi salutari prieteneşti, dragilor, iar domnului prefect mulţumiri pentru gestul său minunat de vinerea trecută, pe care n-am să-l divulg aici şi să-l felicit că a fost ales vice în asociaţia prefecţilor din zonă. Merita preşedinte, dar, după cum vă spuneam mai înainte, snobul oraş capitală de judeţ şi judeţul Vâlcea se încăpăţânează să nu dea şansa nimănui să ridice capul mai sus de zâmbetul imbecil al şefilor de turme! Cu puţin noroc însă ...
Luni, 09 Octombrie 2017 21:53
Handbal feminin, Liga Florilor HCM, victorie de senzaţie la Brăila
- echipa noastră a urcat pe locul 5 al clasamentului şi în runda viitoare are meci lejer acasă cu ultima clasată
Echipa de handbal feminin, HCM Râmnicu Vâlcea, şi-a revenit total după înfrângerile din primele două runde ale noului campionat. Elevele lui Aurelian Roşca s-au deplasat la Brăila pentru meciul contra vicecampioanei en-titre, Dunărea, de care au dispus fără drept de apel. Debutul partidei a fost unul confuz de ambele părţi, cu multe ratări. Primul gol a venit abia în minutul 5 şi a fost semnat de handbalista noastră, Iryna Glibko. În primul sfert de oră a continuat să fie echilibru şi cu o treabă bună făcută de ambele apărări. La mijlocul primei reprize era egal, 3-3, moment din care HCM a dominat clar întâlnirea, până la finalul ei. Cu Petra Blazek în formă de zile mari, elevele lui Roşca au intrat la cabine în avantaj de cinci goluri, 4-9, oaspetele marcând un singur gol în 15 minute! Partea a doua a meciului a fost la discreţia vâlcencelor care după doar zece minute s-au distanţat la şase goluri avans, 13-7. Gazdele nu au revenit în joc, nu au pus în pericol victoria municipalelor şi cele 60 de minute s-au terminat cu un scor care ne scuteşte de prea multe comentarii: 16-25. Graţie acestui rezultat, echipa noastră a urcat pe locul 5 al clasamntului din Liga Florilor şi va juca în runda viitoare un meci lejer, pe propriul teren, în faţa ultimei clasate, CSM Slatina. La Brăila cele mai bune marcatoare ale HCM-ului au fost Gavrilă 6, Adespii 5 şi Badea 5, în timp ce Blazek poate să fie declarată jucătoarea partidei. Altfel, Relu Roşca a spus încă din momentul în care a semnat cu HCM că va pune accentul pe apărare, lucru care s-a văzut perfect la Brăila!
Craiova şi Corona se ţin tare!
Şi după disputarea etapei cu numărul 4, trei echipe continuă să rămână cu punctaj maxim. Pe primul loc al clasamentului este CSM Bucureşti, formaţie care a trecut fără probleme de una dintre grupările cărora o să le fie greu să rămână în primul eşalon, Rapid Bucureşti. SCM Craiova s-a deplasat la Cluj-Napoca, acolo unde a început ca favorită meciul contra studentelor din Ardeal. Nu au avut mari probleme în cucerirea celor trei puncte puse în joc, după 19-28. Un meci cu mult mai disputat se anunţa cel de la Zalău, acolo unde echipa antrenată de Gheorghe Tadici nu pierduse în sezonul trecut decât în faţa campioanelor de la CSM Bucureşti. De această dată trupa lui Costică Buceschi, Corona Braşov, s-a impus cu 20-16 şi este ultima formaţie de pe podium. O surpriză s-a înregistrat şi la Galaţi acolo unde gazdele au trecut la limită de o echipă despre care se spunea că poate să fie o surpriză a campionatului, Măgura Cisnădie. Mai multe puncte ca HCM are şi HCM Roman, echipa moldavă antrenată de Constantin Ştefan trecând la Slobozia de Unirea din localitate. Cea mai interesantă partidă a etapei viitoare va avea loc la Braşov, acolo unde se deplasează campioana en-titre şi principala favorită la câştigarea unui nou titlu naţional, CSM Bucureşti.
HC Dunărea Brăila - HCM Rm. Vâlcea 16-25
CSM Slatina - CSM Bistriţa 27-28
Universitatea Cluj Napoca - SCM Craiova 19-28
HC Zalău - ASC Corona 2010 Braşov 16-20
CSM Bucureşti - CS Rapid USL Metrou Bucureşti 31-18
CSU Danubius Galaţi - CS Măgura Cisnădie 21-20
CSM Unirea Slobozia - CSM Roman 23-26
1. CSM Bucureşti 4 4 0 0 127-84 12
2. SCM Craiova 4 4 0 0 115-85 12
3. Corona Braşov 4 4 0 0 98-83 12
4. CSM Roman 4 3 0 1 96-95 9
5. HCM Rm. Vâlcea 4 2 0 2 94-87 6
6. HC Zalău 4 2 0 2 94-98 6
7. CSM Bistriţa 4 2 0 2 98-105 6
8. Danubius Galaţi 4 2 0 2 73-80 6
9. Dunărea Brăila 4 2 0 3 86-89 3
10. U Cluj 4 1 0 3 103-115 3
11. Măgura Cisnădie 4 1 0 3 93-100 3
12. Unirea Slobozia 4 1 0 3 91-109 3
13. Rapid Bucureşti 4 1 0 3 100-120 3
14. CSM Slatina 4 0 0 4 97-115 0
CS Măgura Cisnădie - CSM Unirea Slobozia
CS Rapid USL Metrou Bucureşti - CSU Danubius Galaţi
ASC Corona 2010 Braşov - CSM Bucureşti
CSM Bistriţa - Universitatea Cluj Napoca
HCM Rm. Vâlcea - CSM Slatina
Luni, 09 Octombrie 2017 21:51
Glibko e noua golgheteră
Noua golgheteră a echipei HCM Râmnicu Vâlcea este Iryna Glibko, 18 goluri, handbalistă care a reuşit să o devanseze pe Florica (17). Podiumul este completat de Andreea Adespii, care a marcat 10 goluri. Pentru echipa noastră au marcat până acum 12 handbaliste.
Pentru HCM au marcat în această ediţie de campionat: Glibko – 18; Florica – 17; Adespii – 10; Gavrilă 8; Lopez – 8; Vasileuskaya – 8; Băcăoanu – 8; Badea 7; Krnic – 5; Vukcevic 3; Khouildi – 1; Stoicănescu 1
Luni, 09 Octombrie 2017 21:48
Beleska a plecat de la Vâlcea
Handbalista de 23 de ani din Macedonia, Andreea Beleska, a decis să îşi rezilieze pe cale amiabilă contractul cu HCM Râmnicu Vâlcea. Interul dreapta a trecut printr-o accidentare gravă şi o intervenţie chirurgicală şi nu a apucat să joace în acest sezon. De meserie pe postul Andreei mai este în lot doar bielorusa Vasileuskaya. În acest moment Aurelian Roşca rămâne cu doar nouă straniere în lot, faţă de cele 11 de care dispune CSM Bucureşti.
Luni, 09 Octombrie 2017 21:47
Debut pentru Tănăsie
În luna ianuarie a acestui an la Râmnicu Vâlcea a fost transferată una dintre handbalistele de mare perspectivă din România, Ana Maria Tănăsie. Extrema stângă în vârstă de 22 de ani venea după o gravă accidentare şi se ştia că va trece ceva timp până la debutul său pentru HCM. Acesta s-a întâmplat în meciul de la Brăila, câştigat de echipa noastră. Ana Maria nu a reuşit să înscrie, dar a demonstrat că poate să revină în cel mai scurt timp posibil la forma care a consacrat-o. Este interesant că Tănăsie a jucat ultima dată exact pentru Dunărea Brăila. Ana Maria are, cu siguranţă, ambiţia să revină şi la echipa naţională a României, pentru care a evoluat inclusiv la Campionatul Mondial din 2015, reuşind să câştige medalia de bronz.
Luni, 09 Octombrie 2017 21:45
Turneu de minifotbal în Sala Traian
În perioada 18-19 noiembrie, în Sala Traian va avea loc cea de-a treia ediţie a turneului de minifotbal (juniori U9 – copii născuţi după 1 ianuarie 2008), „Cupa Speranţelor”. Organizator, profesorul Bogdan Mihalache (clubul Isport Junior Rm. Vâlcea, CS Hidro) în parteneriat cu DJST Vâlcea şi AJF Vâlcea, spune că se preconizează ca la turneu să fie prezente 12 echipe, printre care „Dani Coman” Piteşti, Inizio Bucureşti, Tâmpa Braşov, Atletic Slatina, dar şi echipele din Vâlcea, SCM Rm. Vâlcea şi CS Hidro. „Acum suntem în perioada în care urmează să primim confirmările de participare de la cluburile cărora le-am trimis invitaţii. Turneul va începe cu două grupe a câte 5 sau 6 echipe – în grupe se va juca fiecare cu fiecare. Primele două clasate din grupe vor juca semifinalele şi apoi finala mică şi cea mare, dar se vor juca şi meciuri de clasament. În total, preconizăm că pe durata celor două zile de concurs vor fi cam 34 de jocuri. Meciurile vor avea două reprize a câte 15 minute fiecare, cu 5 minute de pauză”, spune organizatorul turneului, profesorul Bogdan Mihalache.
Luni, 09 Octombrie 2017 21:43
Peste 2.260 de pensionari s-au născut în luna octombrie
În luna octombrie, conform statisticii Casei de Ajutor Reciproc a Pensionarilor Vâlcea, sunt născuţi 2.269 membri ai acestei instituţii. Dintre aceştia amintim: Eugen Vătăşescu (Râmnicu Vâlcea), în vârstă de 97 de ani; Ioana Şchiopu (Vlădeşti), în vârstă de 97 de ani; Ana Zamfira (Băle Govora), în vârstă de 96 de ani; Nicolae Niriţoiu (Râmnicu Vâlcea), în vârstă de 94 de ani. De asemenea, 6 pensionari au vârsta de 93 de ani, 7 de 91 de ani, 7 de 90 de ani, 17 de 89 de ani şi 21 de 88 ani. Tuturor, conducerile CARP Vâlcea şi UGPR Vâlcea le doreşte multă sănătate, să se bucure alături de cei dragi. CARP Vâlcea, cu peste 30.000 de membrii, dispuşi în toate cele 89 de localităţi ale judeţului nostru, are 12 filiale şi anume: Râmnicu Vâlcea, Băbeni, Bălceşti, Băile Govora, Băile Olăneşti, Drăgăşani, Câineni, Costeşti, Pesceana, Tomşani, Ştefăneşti şi Fârtăţeşti. Casa de Ajutor Reciproc a Pensionarilor este o organizaţie cu caracter civic, persoană juridică de drept privat cu caracter nepatrimonial neguvernamental, apolitică, cu scop de caritate, de întrajutorare mutuală şi asistenţă mutuală. Are patrimoniu propriu şi funcţionează în deplină autonomie şi independenţă faţă de organizaţiile locale şi centrale de stat sau partidele politice, fiind membră a UGPR Bucureşti cu filiala la Râmnicu Vâlcea. Se administrează de organele proprii (Consiliul Director, Comisia de Cenzori) alese de Adunarea Generală. CARP Rm. Vâlcea, organizaţie nonprofit, are caracter social, umanitar, filantropic de binefacere, urmărind sprijinirea materială a membrilor săi prin: acordarea de împrumuturi rambursabile; acordarea de ajutoare nerambursabile; prestarea contra cost (cu preţuri minime) a unor servicii realizate prin ateliere proprii organizate şi controlate de CARP. Aceste informaţii ne-au fost oferite de către preşedintele CARP Vâlcea, Grigore Răban.
Luni, 09 Octombrie 2017 21:42
Patru străzi din Bălceşti vor fi modernizate
De curând, Primăria oraşului Bălceşti a scos la licitaţie lucrările de modernizare a celor patru drumuri, ce totalizează aproximativ 2,5 kilometri. Este vorba de patru străzi, respectiv a Teiului, Irimeştii de Sus, Dosul Boghii şi La Biserică. Investiţia se va desfăşura cu fonduri din bugetul local, iar suma alocată este de aproximativ 12 miliarde de lei vechi. De precizat este că data limită până când pot fi depuse ofertele constructorilor interesaţi este 13 octombrie. Informaţiile ne-au fost oferite de Constantin Aleca, primarul oraşului Bălceşti.

References: CSM 
 CSM 
 CSM 
 CSM 

CSM 
 CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM